Jan Bulis

Jan Bulis (* 18. marec 1978, Pardubice) je bývalý český reprezentant v ľadovom hokeji.

Klubový hokej 
Jan Bulis je stredný útočník. Je 186 cm vysoký a váži 92 kg (údaj z roku 2006). Už ako sedemnásťročný začal hrať v sezóne 1995/1996 v zámorí za Barrie Colts v juniorskej súťaži OHL. V roku 1996 si ho vybral klub Washington Capitals v úvodnom drafte NHL v druhom kole ako 43. v poradí. Už v sezóne 1997/1998 sa stal stabilným hráčom Washingtonu. V sezóne 2000/2001 prestúpil do klubu Montreal Canadiens, kde hral s výnimkou sezóny 2004/2005, keď počas lockoutu v NHL hral za HC Moeller Pardubice v českej hokejovej extralige. V sezóne 2006/2007 hral za Vancouver Canucks. Následne hral v Kontinentálnej hokejovej lige, kým neukončil kariéru.

Reprezentácia 
Jan Bulis získal s reprezentáciou Česka bronzovú olympijskú medailu na Zimných olympijských hrách 2006 v Turíne. Bol nominovaný aj na Majstrovstvá sveta v lotyšskej Rige. Oblieka reprezentačný dres s číslom 38.

Zimné olympijské hry 2006 
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.

Štatistika na ZOH

Externé odkazy 
 

Českí hokejisti
Bronzoví olympijskí medailisti v ľadovom hokeji
Českí bronzoví olympijskí medailisti
Účastníci MS v hokeji 2006
Hráči Washington Capitals
Hráči Montreal Canadiens
Hráči Vancouver Canucks
Hráči Atlant Mytišči
Hráči Traktor Čeľabinsk
Hokejisti draftovaní klubom Washington Capitals
Osobnosti z Pardubíc